ร้านนี้เล็งไว้ตั้งแต่ตอนเห็นเปิดชั่วคราวที่สยาม คิวยาวมากจนไม่คิดจะต่อคิว  พอมาเปิดที่ EmQuartier ก็ฮิตกันสุดๆ อีก คิวยาวมากช่วงห้างเปิดใหม่ ... จนสุดท้ายก็ได้ลองเพราะเดินผ่านร้านตอน 3 ทุ่ม แล้วคิวสั้น ต่อแป๊ปเดียวได้

มีให้เลือกไส้อยู่ 3 อย่าง ไส้ถั่วแดง (60.-) คัสตาร์ด (65.-) แล้วก็แฮมชีส (70.-)  แต่ไปซะดึก ก็เลยเหลือแค่ไส้ถั่วแดงอย่างเดียว (ก็ยังดีที่เป็นไส้ที่คนนิยมสั่งมากสุด)

ครัวซองกลิ่นหอม รูปร่างเป็นรูปปลาดูน่ากิน  ผมว่าหลายๆ คนเห็นแล้วก็อยากจะต่อคิวซื้อนะ  แป้งที่ได้กรอบดีมาก ออกมาร้อนๆ ไส้ถั่วแดงค่อนข้างหวาน  ตอนกินไปเกือบหมดจะเริ่มเลี่ยนเล็กน้อย ... ตรงที่ยังไม่ถึงไส้จะมีรสชาติหวานจากน้ำตาลที่เค้าเอาแป้งไปชุปไว้ทั่วตัวปลาก่อนจะเอาเข้าเตา ซึ่งอันนี้ดีเลย ทำให้ครัวซองมันมีรสชาติทั่วทั้งตัว ไม่มีส่วนที่จืดๆ

สรุปคือชอบครับ ถ้าคิวสั้นก็แนะนำให้ลองครับ
ปล. ร้านนี้มีหลายสาขาแล้ว ส่วนใหญ่จะอยู่ตามห้าง